### Beslutningstema

Udvalget skal tage stilling til frigivelse af anlægsmidler til børnebibliotek, bevillingsprogram 852.

### Historik

Ved godkendelse af budget 2022 blev der afsat 1.574.000 kr. til formålet.

### Sagsfremstilling

[adresse] skal have renoveret og moderniseret deres børnebibliotek. Børnebiblioteket fremstår som forældet og opfylder ikke de kriterier og krav, der er behov for i forhold til brugen af lokalet.

Biblioteket ønsker et børnebibliotek, der fremstår kreativt, inspirerende og tidsløs med stemning og fleksibilitet, som understøtter de daglige aktiviteter.

Der har været to udbudsprocesser. Et på indretningsentreprisen og et på renoveringen.

Ved indretningsentreprisen var der tre virksomheder, som gav tilbud efter fordelingskriteriet 'økonomisk mest fordelagtige'.

Renoveringsarbejdet har været i fagentreprise udbud efter fordelingskriteriet 'laveste pris', hvor der er indhentet to tilbud på tømrer, maler, vvs m.v.

### Økonomi

Der er afsat i alt 1.574.000 kr. til børnebibliotek.

Der er frigivet 5%, svarende til 78.710 kr.

Der mangler at blive frigivet 1.495.490 kr.

### Vicekommunaldirektøren indstiller,

at der meddeles en samlet anlægsbevilling og frigivelse af rådighedsbeløb på 1.495.490 kr. fra bevillingsprogram 852, og

at indstillingen videresendes til Økonomiudvalget og Kommunalbestyrelsen.

Beslutning fra Kultur- og Fritidsudvalget, 8. november 2022, pkt. 5:

Indstillingen anbefales.

Beslutning fra Økonomiudvalget, 16. november 2022, pkt. 15:

Indstillingen anbefales.

Kenneth Jørgensen og Nick Jacobsen deltog ikke i mødet.

### Beslutning

Indstillingen godkendt.